Obrazloženje OPĆEG dijela Polugodišnjeg izvještaja o izvršenju proračuna za razdoblje siječanj-lipanj/2026 

08012 DRŽAVNI ZAVOD ZA INTELEKTUALNO VLASNIŠTVO

	Sukladno  članku 76. Zakona o proračunu (NN 144/21) i članku 43. Pravilnika o polugodišnjem i godišnjem izvještaju o izvršenju proračuna i financijskog plana (NN 85/2023), u nastavku se daje obrazloženje općeg dijela polugodišnjeg izvještaja o izvršenju proračuna za razdoblje siječanj-lipanj/2026. 

PRIHODI I PRIMICI
U izvještajnom razdoblju Državni zavod za intelektualno vlasništvo (DZIV) ostvario je prihode poslovanja (razred 6), iz sljedećih izvora financiranja:
· 11 Opći prihodi i primici
· 510 Programi Unije 
· 533 Ostale darovnice 
· 43 Ostali prihodi za posebne namjene  
Od navedenih izvora prihodi iz izvora 11, 510 i 533 se ostvaruju isključivo kroz aktivnost A763000 – Administracija i upravljanje Državnog zavoda za intelektualno vlasništvo, dok se prihodi iz izvora 43 ostvaruju kroz dvije aktivnosti: A763000 – Administracija i upravljanje Državnog zavoda za intelektualno vlasništvo i T763005 – Suradnja DZIV-a s Uredom Europske unije za intelektualno vlasništvo.
Izvršenje planiranih prihoda po izvorima za izvještajno razdoblje je kako slijedi:
	Izvor financiranja
	 Planirani prihodi za 2026, €
	Izvršenje I-VI 2026, €
	Indeks izvršenja 

	11
	3.322.010
	1.066.109
	32,1

	31
	1.000
	0
	0,0

	510
	15.558
	2.901
	18,6

	533
	16.000
	12.260
	76,6

	43-A
	1.480.000
	667.683
	45,1

	43-T
	647.567
	710.964
	109,8

	Ukupno
	5.482.135
	2.459.917
	44,9



Iz izvora Općih prihoda i primitaka (izvor 11) DZIV pokriva rashode za zaposlene, materijalne troškove, financijske rashode, te rashode za nabavu proizvedene dugotrajne imovine. 
Vlastiti prihodi DZIV-a planirani su za slučaj eventualnog nastavka poslovanja internog ugostiteljskog objekta, a koji je privremeno zatvoren u svibnju 2022. zbog nemogućnosti osiguravanja ljudskih resursa za njegovo vođenje. U izvještajnom razdoblju objekt je bio neaktivan. 

Prihodi iz izvora financiranja 510 (Programi Unije) se ostvaruju od tijela Europske unije temeljem utvrđenih pravila za pokrivanje troškova rada u tim tijelima, a predfinanciranje se vrši iz izvora Općih prihoda i primitaka državnog proračuna (što se u financijskom planu DZIV-a planira pod izvorom 51011). Za prvo polugodišnje razdoblje 2026. ovi prihode se odnose na refundaciju troškova službenih putovanja zaposlenika DZIV-a kao predstavnika Republike Hrvatske na sastancima resornih stručnih i radnih tijela Europske unije. 

Prihodi iz izvora 533 (Ostale darovnice) se ostvaruju od međunarodnih organizacija za intelektualno vlasništvo s kojima DZIV surađuje u ime Republike Hrvatske. Za prvo polugodišnje razdoblje 2026. ovi prihodi su ostvareni temeljem refundacije troškova službenih putovanja poduzetih u Europsku patentnu organizaciju (EPO).

Prihodi iz izvora 43 (ostali prihodi za posebne namjene) ostvaruju se temeljem dviju aktivnosti. Prihodi temeljem aktivnosti A763000 – Administracija i upravljanje Državnog zavoda za intelektualno vlasništvo (43-A) transferne su prirode i koriste se isključivo za podmirivanje rashoda međunarodnih obveza Republike Hrvatske temeljem Europske patentne konvencije i Ugovora o suradnji u području patenata. Prihode temeljem Europske patentne konvencije čine uplate propisanih nacionalnih naknada za održavanje u vrijednosti patenata od strane nositelja onih Europskih patenata koji se odnose na Republiku Hrvatsku, a propisani udio tih naknada DZIV uplaćuje Europskoj patentnoj organizaciji. U manjem dijelu prihode predstavljaju uplate propisanih naknada za međunarodni postupak prijave patenta temeljem međunarodnog Ugovora o suradnji u području patenata (tzv. Ugovor PCT) od strane domaćih podnositelja koje DZIV u cijelosti uplaćuje Svjetskoj organizaciji za intelektualno vlasništvo (WIPO) te u neznatnom dijelu prihode čine i uplate naknade podnositelja nacionalnih patenata za tražene posebne stručne usluge Europske patentne organizacije koji se također u cijelosti uplaćuju toj organizaciji.  Prihode preostale nakon podmirenja međunarodnih obveza DZIV periodično transferira (preknjiženjem) na račun općih prihoda državnog proračuna, a taj je transfer za izvještajno razdoblje iznosio 950.000 €. 

Prihodi temeljem aktivnosti  T763005 – Suradnja DZIV-a s Uredom Europske unije za intelektualno vlasništvo (43-T) predstavljaju namjenske uplate Ureda Europske unije za intelektualno vlasništvo (EUIPO) za svrhe propisane Uredbom (EU) 2017/1001 Europskog parlamenta i Vijeća od 14. lipnja 2017. o žigu Europske unije. Za svrhe propisane člankom 152. Uredbe prema godišnjem ugovoru s EUIPO-om (o suradnji radi promicanja konvergencije praksi i alata u području žigova i dizajna) u izvještajnom razdoblju je DZIV-u doznačeno 75% od ugovorenog iznosa troškova provedbe ugovora za tekuću godinu te uplata razlike troškova po konačnom obračunu za ugovor iz prethodne godine. Također, u 2026. godini primljen je prihod temeljem članka 172. Uredbe  koji ovisi o  kretanju relevantnih godišnjih pokazatelja u postupcima zaštite i provedbe prava žigova, a koje EUIPO, ako je pozitivno poslovao u promatranoj godini, doznačuje državi članici u n+2 godini. U 2026. je DZIV-u po ovoj osnovi doznačeno 337.567,10 €.   

Za izvještajno razdoblje nema prihoda od prodaje nefinancijske imovine (razred 7) kao ni primitaka od financijske imovine i zaduživanja (razred 8).

RASHODI I IZDACI
Od ukupnih rashoda DZIV-a u izvještajnom razdoblju većinu čine rashodi poslovanja, a tek su neznatnog iznosa rashodi za nefinancijsku imovinu.
	Razred ekon. klasifikacije
	Izvršenje 1-6/2026, €
	Udio (%)

	3 - Rashodi poslovanja
	2.518.225
	99,8

	4 - Rash.za nabavu nefinanc.imovine
	4.126
	0,2

	Ukupno
	2.522.351
	100,0



Izvršenje planiranih rashoda po izvorima za izvještajno razdoblje je kako slijedi:
	Izvor financiranja
	 Planirani rashodi za 2026, €
	Izvršenje I-VI 2026, €
	Indeks izvršenja 

	11
	3.322.010
	1.596.049
	48,0

	31
	900
	0
	0,0

	510
	15.558
	0
	0,0

	533
	17.459
	90
	0,5

	43-A
	1.480.000
	639.332
	43,2

	43-T
	1.424.916
	286.880
	20,1

	Ukupno
	6.260.843
	2.522.351
	40,3



Rashodi iz izvora 11 (Opći prihodi i primici) odnose se na rashode za zaposlene, materijalne troškove, financijske rashode, te rashode za nabavu proizvedene dugotrajne imovine. Izvršeni rashodi za zaposlene u izvještajnom razdoblju čine 94% od ukupno izvršenih rashoda s ovog izvora.

Rashodi iz izvora 510 (Programi Unije) odnose se na troškove službenih putovanja zaposlenika DZIV-a kao predstavnika Republike Hrvatske na sastancima resornih stručnih i radnih tijela Europske unije i izvršeni su sukladno ostvarenim službenim putovanjima. Odgovarajuće knjigovodstveno evidentiranje rashoda (preknjiženjem) provodi se nakon izvještajnog razdoblja.

Rashodi iz izvora 533 (Ostale darovnice) odnose se na troškove službenih putovanja zaposlenika DZIV-a kao predstavnika Republike Hrvatske na sastanke stručnih i upravljačkih tijela Europske patentne organizacije (EPO) i radnih grupa. Odgovarajuće knjigovodstveno evidentiranje rashoda (preknjiženjem) provodi se nakon izvještajnog razdoblja.


Rashodi izvora 43-A čine rashodi naknada i pristojbi. Ovi rashodi predstavljaju prijenos (transfer) propisanih udjela prihoda državnog proračuna od uplaćenih propisanih nacionalnih naknada za održavanje u vrijednosti patenata od strane nositelja onih Europskih patenata koji se odnose na Republiku Hrvatsku, propisanih naknada za međunarodni postupak prijave patenta temeljem međunarodnog Ugovora o suradnji u području patenata (tzv. Ugovor PCT) od strane domaćih podnositelja te naknade podnositelja nacionalnih patenata za tražene posebne stručne usluge Europske patentne organizacije, prema Europskoj patentnoj organizaciji i Svjetskoj organizaciji za intelektualno vlasništvo sukladno međunarodnim obvezama Republike Hrvatske. 

[bookmark: _Hlk235812163]Ostali rashodi (43-T) odnose se na rashode za namjene propisane istim propisima kao i prihodi ovog izvora. U najvećem dijelu radi se o materijalnim rashodima, a koji se odnose na rashode projekata suradnje temeljem  članka 152. spomenute Uredbe 2017/1001 između EUIPO-a i DZIV-a  radi promicanja konvergencije praksi i alata u području žigova i dizajna. Prihod temeljem članka 172. Uredbe 2017/1001 korišten je za rashode propisane pravilnikom o korištenju namjenskih sredstava DZIV-a.  Pritom, najveći udio ukupnih rashoda (43-T) čine rashodi za računalne usluge (usluge razvoja i održavanja programskih alata i aplikacija u projektima digitalne transformacije poslovanja), usluge elektronskih medija (za provedbe aktivnosti DZIV-a na društvenim mrežama), usluge interneta, kao i rashodi prilikom organizacije međunarodnih sastanaka (kroz rashode za usluge zakupa prostora te reprezentacije).

Za izvještajno razdoblje nije bilo  izdataka za financijsku imovinu i otplate zajmova (razred 5).

PRIJENOS SREDSTAVA IZ PRETHODNE GODINU
Kumulirana a neutrošena sredstva svih izvora prihoda (osim Općih prihoda i primitaka), sa stanjem 31.12.2025. prenesena su u aktualnu fiskalnu godinu 2026. 
Vlastita sredstva (izvor 31), sredstva Programa Unije (izvor 510) te sredstva Ostalih darovnica (izvor 533), u zbirnom iznosu koji je prenesen u 2026. godinu čine 10.527,36 €.
Sredstva ostalih prihoda za posebne namjene (izvor 43-T) kumulirana su i prenesena u 2026. godinu u iznosu od 2.972.055,74 €, a najvećim dijelom datiraju iz prethodnih proračunskih razdoblja (iz doba globalne zdravstvene situacije uzrokovane pandemijom bolesti COVID-19), kada su aktivnosti DZIV-a za koja su namijenjena zbog pada gospodarske aktivnosti, mjera opreza i minimiziranja rashoda u razdobljima krize i neizvjesnosti provođene u manjem opsegu.
U 2026. ova su sredstva namijenjena za financiranje materijalnih rashoda, osobito rashoda za usluge razvoja digitalnih alata u projektima digitalne transformacije poslovanja i daljnjeg razvoja korisničkih digitalnih alata u području žigova i dizajna, usluge zakupa licenci i druge računalne usluge, intelektualne i osobne usluge, organizaciju promocije i događanja iz područja intelektualnog vlasništva, reprezentaciju, službena putovanja, stručna usavršavanja i dr.,  kao i rashode za nabavu nefinancijske imovine: za uredsku opremu i namještaj, komunikacijsku opremu, opremu za održavanje i zaštitu, knjige i sl. 


Zagreb, 27.7.2026.

